CELEX: 32020D0795
Language: bg
Date: 2020-06-16 00:00:00
Title: Решение (ОВППС) 2020/795 на Съвета от 16 юни 2020 година за изменение на Решение (ОВППС) 2017/809 в подкрепа на изпълнението на Резолюция 1540 (2004) на Съвета за сигурност на Организацията на обединените нации относно неразпространението на оръжия за масово унищожение и средствата за доставянето им

17.6.2020   
               
               
                  BG
               
               
                  Официален вестник на Европейския съюз
               
               
                  L 193/14
               
            
         РЕШЕНИЕ (ОВППС) 2020/795 НА СЪВЕТА
         от 16 юни 2020 година
         за изменение на Решение (ОВППС) 2017/809 в подкрепа на изпълнението на Резолюция 1540 (2004) на Съвета за сигурност на Организацията на обединените нации относно неразпространението на оръжия за масово унищожение и средствата за доставянето им
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 28, параграф 1 и член 31, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 11 май 2017 г. Съветът прие Решение (ОВППС) 2017/809 (1), което предвижда 36-месечен срок за изпълнение от датата на сключване на споразумението за финансиране, посочено в член 3, параграф 3 от това решение, по отношение на проектите, посочени в член 1 от него.
                  
               
                     (2)
                  
                  
                     Посоченото споразумение за финансиране със Службата на Организацията на обединените нации (ООН) по въпросите на разоръжаването (UNODA) беше сключено на 10 август 2017 г. и срокът на действието му изтича на 10 август 2020 г.
                  
               
                     (3)
                  
                  
                     На 19 март 2020 г. UNODA, която отговаря за техническото изпълнение на проектите, посочен в член 1 от Решение (ОВППС) 2017/809, поиска удължаване с 12 месеца на срока за изпълнение на посоченото Решение. Поисканото удължаване би дало възможност на UNODA да продължи да предоставя помощ на държавите — членки на ООН, които изпълняват Резолюция 1540 (2004) на Съвета за сигурност на ООН („Резолюция 1540 на СС на ООН“), да продължи да допринася за текущия цялостен преглед, да продължи да оказва съдействие на Комитета на Съвета за сигурност на ООН, създаден с Резолюция 1540 на СС на ООН до края на настоящия му мандат на 25 април 2021 г. и да смекчи загубите, произтичащи от неосъществени поради пандемията от COVID-19 проекти.
                  
               
                     (4)
                  
                  
                     Продължаването на проектите, посочени в член 1 от Решение (ОВППС) 2017/809, няма последици от гледна точка на финансовите ресурси до 10 август 2021 г.
                  
               
                     (5)
                  
                  
                     Решение (ОВППС) 2017/809 следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Член 5, параграф 2 от Решение (ОВППС) 2017/809 се заменя със следното:
            
               
                  „2.   Срокът на действие на настоящото решение изтича на 10 август 2021 г.“
               
            
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 16 юни 2020 година.
            
               
                  За Съвета
               
               
                  Председател
               
               A. METELKO-ZGOMBIĆ
            
         
         
            (1)  Решение (ОВППС) 2017/809 на Съвета от 11 май 2017 г. в подкрепа на изпълнението на Резолюция 1540 (2004) на Съвета за сигурност на Организацията на обединените нации относно неразпространението на оръжия за масово унищожение и средствата за доставянето им (ОВ L 121, 12.5.2017 г., стр. 39).